**Meghívó az Országos Szendrei János Matematikaversenyre**

Az Óvó- és Tanítóképzők Egyesületének Matematika Tagozata **28. alkalommal** hirdeti meg országos matematika feladatmegoldó versenyét, amely 2010 óta Szendrei János nevét viseli.

A versenyt a 2019/2020-as tanévben a

**Károli Gáspár Református Egyetem Tanítóképző Főiskolai Kara**

rendezi meg.

A verseny helyszíne: **2750 Nagykőrös, Hősök tere 5.**

A verseny időpontja: **2019. november 15–17.**

A verseny szabályzata szerint minden intézmény (képzési hely) egy 3 vagy 4 fős csapatot indíthat tanító (alapképzés), óvodapedagógus, gyógypedagógus, konduktor szakos nappali tagozatos hallgatóiból. A csapatverseny eredményét a csapat 3 legjobb dolgozatának összpontszáma határozza meg.

Intézményenként (képzési helyenként) legfeljebb 3 hallgató indulhat egyéni versenyben a matematika műveltségterületi képzésben résztvevők közül.

**Információk a jelentkezéssel kapcsolatban:**

Kérjük, hogy a mellékelt jelentkezési és számlaigénylő lapokat, valamint a táblázatot kitöltve, aláírva, szkennelve és postai úton is küldjék vissza 2019. október 16-ig a következő címre.

KRE Tanítóképző Főiskolai Kar

Juhász Anikó ügyintéző

Dékáni Hivatal

2750 Nagykőrös, Hősök tere 5.

E-mail: [juhasz.aniko@kre.hu](mailto:juhasz.aniko@kre.hu)

Telefon: +36 53 350 885

Kérjük, hogy ne feledkezzenek el cégszerűen aláíratni az egyes lapokat a költségviselővel, és bélyegeztessék is le azokat. A számlaigénylő lap alapján számlát állítunk ki, és a versenyt követően postai úton megküldjük.

Nagykőrös, 2019. szeptember 19.

Tisztelettel:

Dr. habil. Pap Ferenc s. k.  
mb. dékán KRE TFK  
egyetemi docens

Dr. Horváth Alice PhD s. k.  
a helyi szervezőbizottság elnöke  
KRE TFK Természettani és Matematikai Tanszék

Dr. Szilágyiné Dr. Szinger Ibolya s. k.  
ÓTE Matematikai Tagozat vezetője